ไฟแนนซ์ทูเดย์
ธนาคารของรัฐถึงกับงงเป็นไก่ตาแตก เมื่อก่อนหน้านี้ กระทรวงการคลังเรียกประชุมแบงก์รัฐ บอกว่า
19 ส.ค. 2554

ธนาคารของรัฐถึงกับงงเป็นไก่ตาแตก เมื่อก่อนหน้านี้ กระทรวงการคลังเรียกประชุมแบงก์รัฐ บอกว่า 
จะออกแคมเปญกู้ซื้อบ้านดอกเบี้ย 0% ในวงเงินรายละไม่เกิน 1.5 ล้านบาท แต่ทำไมสุดท้ายกลายเป็นรายละไม่เกิน 3 ล้านบาท ไม่รู้ 
...วิศิษฏ์ วิศิษฏ์สรอรรถ อธิบดีกรมบังคับคดี นัดประชุมหารือกับธนาคารพาณิชย์ หวังจะรื้อใหญ่ระบบการโอนเงินผ่านธนาคารและผ่านอิเล็กทรอนิกส์ ที่ผ่านมามีปัญหาคารา คาซัง การโอนเงินชำระหนี้คืนเจ้าหนี้ หลังจากการประมูลขายทอดตลาด ปรากฏว่ามีการส่งมอบเงินให้ล่าช้าเป็นปี มีเงินไปกองอยู่ที่กรมบังคับคดีอื้อ
...นอกจากนั้น วิศิษฏ์ยังหาระบบให้ผู้เข้าประมูลซื้อทรัพย์สามารถวางเงินประกันโดยใช้บัตรต่างๆ ของธนาคาร และธนาคารสามารถกันเงินวางประกันในการประมูลซื้อทรัพย์ไว้ได้ตลอดช่วงที่มีการประมูล เมื่อผู้สู้ราคาสูงสุดในการขายทอดตลาดไม่ชำระราคาส่วนที่เหลือ กรมบังคับคดีสามารถริบเงินวางประกันการประมูลซื้อทรัพย์ดังกล่าวได้ 
...อุแม่เจ้า! งบประชาสัมพันธ์แรงงานนอกระบบของกองทุนประกันสังคมตั้งไว้สูงถึง 741 ล้านบาท เริ่มออกได้ช่วงเวลาเหมาะเจาะใกล้ที่จะยุบสภาเลือกตั้งใหม่ เอาแค่เบาะๆ ตารางการออกอากาศสปอตโทรทัศน์ “การขยายประกันสังคมสู่แรงงานนอกระบบผู้ประกันตนมาตรา 40” โดยจัดให้ อภิสิทธิ์ เวชชาชีวะ นายกรัฐมนตรี เป็นพระเอกทุกช่อง หลังข่าว รวมประมาณเกือบ 100 ครั้ง ใช้งบ 116 ล้านบาท
...เรื่องแปลกๆ ศูนย์ช่วยเหลือลูกหนี้ที่ไม่ได้รับความเป็นธรรม กระทรวงยุติธรรม สาวไส้รายชื่อเจ้าหนี้ หรือโจทย์ส่วนบุคคลคนเดียวที่มีอยู่ระหว่างการบังคับคดีลูกหนี้ 50 คดีขึ้นไป ปรากฏว่าไปเทียบกับบัญชีรายชื่อเจ้าหนี้นอกระบบ ที่ลูกหนี้นอกระบบมาขึ้นทะเบียนแทบจะไม่มีเลย เรื่องอย่างนี้แปลกไหมล่ะ
...09.00 น.วันนี้ นพ.พฤติชัย ดำรงรัตน์ อดีต รมช.คลัง จะเข้ารายงานตัวต่อประธานชัย ชิดชอบ เพื่อเป็น สส.สัดส่วนหรือปาร์ตี้ลิสต์คนสุดท้ายในนาม “พรรคชาติพัฒนาเพื่อแผ่นดิน” แทนที่ ถิรชัย วุฒิธรรม ที่ลาออกไปอยู่พรรคเพื่อไทย ปัจจุบันหมอพฤติชัยถือว่าเป็นหนึ่งในแกนนำของพรรคชาติพัฒนาเพื่อแผ่นดิน และเป็นแคนดิเดตในทีมของ ไพโรจน์ สุวรรณฉวี ที่กำลังใช้ทีมหมอ 19 บาทของ นพ.พฤฒิชัย ออกไปลุยทั่วทั้งกรุงเทพฯและโคราช และยังถือเป็นกลุ่มผู้สนับสนุนหลักอย่างเป็นทางการจ้าส่วนเจ้าหนี้นอกระบบคนแรกที่จะโดน กระทรวงยุติธรรมลงดาบ น่าจะอยู่ใน จ.ชัยภูมิ โดยเจ้าหนี้คนนี้มีอาชีพเป็นครูซะด้วย ว่ากันว่าเป็นเจ้าหนี้ คนนี้รู้จักผู้หลักผู้ใหญ่ใช้เป็นโล่กำบังทางกฎหมาย แต่สุดท้ายไปดูหลักฐานแล้วก็ต้องบอกว่าฉาวจริงๆ เพราะให้ลูกหนี้ที่ขอกู้ไปทำงานต่างประเทศเซ็นกระดาษเปล่า แล้วไปกรอกตัวเลขเอาเองภายหลัง เมื่อลูกหนี้กลับมาบ้าน นึกว่าทำงานเก็บเงินได้ สุดท้ายก็ไม่มีอะไรเหลือ แถมยังถูกฟ้องยึดทรัพย์พ่วงมาด้วย m